नई दिल्ली: पेट्रोल और डीजल की कीमतें सोमवार को फिर नई उंचाइयों पर पहुंच गईं। देश की आर्थिक राजधानी मुंबई में पेट्रोल 91 रुपये प्रति लीटर को पार गया वहीं और चेन्नई में 87 रुपये प्रति लीटर के ऊपर बिकने लगा। वहीं, दिल्ली में डीजल का भाव 75 रुपये प्रति लीटर से ऊपर चला गया। इंडियन ऑयल की वेबसाइट से मिली जानकारी के अनुसार, दिल्ली, कोलकाता, मुंबई और चेन्नई में सोमवार को पेट्रोल क्रमश: 83.73 रुपये, 85.53 रुपये, 91.08 रुपये और 87.05 रुपये प्रति लीटर था।